Dalk die oudste katvideo ooitSkermgreep uit die video Thomas Edison staan bekend dat hy die eerste kommersieel suksesvolle gloeilamp ontwerp het, en die landskap van moderne tegnologie verander het. Hy het egter ook waarskynlik die heel eerste katvideo vervaardig. Dié 20 sekonde fliek, uit 1894, wys twee katte wat bokshandskoentjies en harnasse dra en mekaar in ŉ bokskryt takel. Die video is in sy Black Maria Studio in New Jersey verflim. Volgens die Public Domain Review was die kat-atlete lede van prof. Henry Welton se reisende katsirkus waar katte op fietse gery het en wawiele gemaak het. Die besluit om ŉ paar katte te verfilm blyk relevant te wees in vandag se internetkultuur waar enige video’s of foto’s van katte baie gewild is op sosiale media.